Àwọn ọmọ ènìyàn ti yípadà, ọlọ́gbọ́n bẹ̀rẹ̀ sí dé inú wọn, ojọ́ pẹ́ tí mo ti fi ìhín ṣe ibùgbé, ẹni kan kò gbìyànjú àti yí mi lọ́kàn padà rí, ṣùgbọ́n mo ti kíyèsí i láti ọjọ́ ti Ọlọ́run ti ṣe ẹ̀dá mi pé, onísùúrù kò le kábàámọ̀ láé àfi ẹni tí ó fi òmùgọ̀ ba sùúrù jẹ́: láti oní lọ, n kò ní hùwà ìbàjẹ́ si ọmọ aráyé mọ́, n kò ní kanra si àwọn ọmọ ènìyàn, n kò ní fajúro si àwọn ẹranko, n kò sì ní hùwà ibajẹ́ ọ sí àwọn ewéko inú igbó, nítorí ọ̀rọ̀ rẹ ti yí mi lọ́kàn padà, n kò ní hùwà ará oko mọ́. Ṣùgbọ́n má ṣe ni èrò láé pé, ìwà ọ̀lẹ ni ó mú mi sọ irú ọ̀rọ̀ wọnyí, nítorí bí ìwọ bá ni èrò wọ̀n-ọnní, a jẹ́ pé èdè mi kò yé ọ: iwọ a sì da bi ẹni tí ó pe àgùntàn ní mààlúù, tí ó pe mọ́tọ̀ ní kẹ̀kẹ́, tí ó pé ayé ni ọ̀run alákeji. Onísùúrù rí ìjà ó ta kété òmùgọ̀ ṣe bí ọ̀lẹ ni, ṣùgbọ́n nígbà tí onísùurù bẹ̀rẹ̀ ìjà, gbogbo àwọn òmùgọ̀ ń wó lulẹ̀ bí igi. Mo dúpẹ̀ lọ́wọ́ rẹ fún orín arò tí o kọ, orin ọlọ́gbọ́ntí ó rán mi létí ẹni tí ó dá mi, bi kò bá sí orin ti iwọ kọ yìí ńkọ́, èmi ìbá jà fún odidi ọjọ́ mẹ́ta -  nítorí mo ti ja ìjà bẹ́ẹ̀ rí, mo jà ìjà oṣù mẹ́fà, mo ja ìjà oṣù mẹ́ta, mo sì ja ìjà ọdùn kan gbáko – èmi náà, ẹbọra kékeré inú ọ̀gán, orúkọ ẹni tí ń jẹ́ Èṣù-kékeré-òde.’
Awon omo eniyan ti yipada, ologbon bere si de inu won, ojo pe ti mo ti fi ihin se ibugbe, eni kan ko gbiyanju ati yi mi lokan pada ri, sugbon mo ti kiyesi i lati ojo ti Olorun ti se eda mi pe, onisuuru ko le kabaamo lae afi eni ti o fi omugo ba suuru je: lati oni lo, n ko ni huwa ibaje si omo araye mo, n ko ni kanra si awon omo eniyan, n ko ni fajuro si awon eranko, n ko si ni huwa ibaje o si awon eweko inu igbo, nitori oro re ti yi mi lokan pada, n ko ni huwa ara oko mo. Sugbon ma se ni ero lae pe, iwa ole ni o mu mi so iru oro wonyi, nitori bi iwo ba ni ero won-onni, a je pe ede mi ko ye o: iwo a si da bi eni ti o pe aguntan ni maaluu, ti o pe moto ni keke, ti o pe aye ni orun alakeji. Onisuuru ri ija o ta kete omugo se bi ole ni, sugbon nigba ti onisuuru bere ija, gbogbo awon omugo n wo lule bi igi. Mo dupe lowo re fun orin aro ti o ko, orin ologbonti o ran mi leti eni ti o da mi, bi ko ba si orin ti iwo ko yii nko, emi iba ja fun odidi ojo meta -  nitori mo ti ja ija bee ri, mo ja ija osu mefa, mo ja ija osu meta, mo si ja ija odun kan gbako – emi naa, ebora kekere inu ogan, oruko eni ti n je Esu-kekere-ode.’